Διαδικτυακές πρακτικές των ΜΜΕ: η σχέση των δεικτών κοινωνικής δικτύωσης και επισκεψιμότητας δικτυακών τόπων
Creators: name: Αγγέλου, Ιωάννης Λ.
Publisher: name: Aristotle University of Thessaloniki
Year: 2020
Subjects: Δημοσιογραφία
ΜΜΕ
Μέσα κοινωνικής δικτύωσης
Δεύτερη γενιά του διαδικτύου
Journalism
Media
Social media
Web 2.0

description: Στόχος της παρούσας διατριβής είναι η αποτύπωση των τάσεων στις διαδικτυακές πρακτικές που ακολουθούν τα μέσα ενημέρωσης, δίνοντας έμφαση στα μέσα κοινωνικής δικτύωσης, καθώς και η δημιουργία μοντέλων πρόβλεψης της επισκεψιμότητας των δικτυακών τόπων των μέσων ενημέρωσης, ώστε να λειτουργήσουν ως εργαλεία για την αξιολόγηση των ακολουθούμενων πρακτικών. Η συλλογιστική της διατριβής εντάσσεται στην επιστημονική συζήτηση σχετικά με την αξιοποίηση εργαλείων της δεύτερης γενιάς του διαδικτύου από τα μέσα ενημέρωσης και την σχέση των παραδοσιακών μέσων ενημέρωσης με τα μέσα κοινωνικής δικτύωσης. Η μελέτη καταγράφει την ιστορική εξέλιξη της αξιοποίησης των εργαλείων της δεύτερης γενιάς του διαδικτύου από τα ελληνικά μέσα ενημέρωσης, διερευνά το βαθμό χρήσης των μέσων κοινωνικής δικτύωσης από τα μέσα ενημέρωσης και την εξάρτηση ή ενίσχυση των δεύτερων από τα πρώτα, ενώ ανταποκρίνεται στην ανάγκη για ανάπτυξη νέων δεικτών για την αξιολόγηση των δημοσιογραφικών πρακτικών. Η παρούσα έρευνα δεν περιορίζεται σε ένα δείγμα μέσων ενημέρωσης, αλλά χαρτογραφεί τις διαδικτυακές πρακτικές στο σύνολο των ελληνικών τηλεοπτικών και ραδιοφωνικών σταθμών, των ημερήσιων εφημερίδων εθνικής, περιφερειακής και τοπικής κυκλοφορίας, ενώ μελετάει και τα μεγαλύτερα ελληνικά διαδικτυακά μέσα ενημέρωσης. Η έρευνα περιλαμβάνει βιβλιογραφική επισκόπηση σε επιστημονικά βιβλία, διεθνή περιοδικά και πηγές του διαδικτύου, καθώς επίσης πρωτογενείς, εμπειρικές έρευνες ανάλυσης περιεχομένου στους δικτυακούς τόπους των ελληνικών μέσων ενημέρωσης και των επίσημων σελίδων και λογαριασμών τους στα μέσα κοινωνικής δικτύωσης. Αποτελεί μία από τις ελάχιστες έρευνες μεγάλης κλίμακας για τη συσχέτιση των δεικτών των μέσων κοινωνικής δικτύωσης με τα στοιχεία επισκεψιμότητας των δικτυακών τόπων, καθώς επίσης μία από τις ελάχιστες, αν όχι την μοναδική προσπάθεια δημιουργίας μοντέλων για την πρόβλεψη της επισκεψιμότητας των δικτυακών τόπων των μέσων ενημέρωσης, με βάση τους δείκτες των μέσων κοινωνικής δικτύωσης.
description: The aim of the current dissertation is to capture trends in online media practices, with an emphasis on social media, and create models to predict media website traffic, in order to serve as tools for evaluating the practices followed by journalists. The conclusions of the dissertation are part of the scientific discussion on the use of web 2.0 tools by the media and the relationship between legacy media and social media. The study records the historical development of web 2.0 tools used by Greek media, investigates the degree of social media exploitation from legacy media as well as the dependence or reinforcement of the latter from the first, while responding to the need of the development of new indicators to evaluate journalistic practices. The present research is not limited to a sample of media, but maps web practices by all Greek television and radio stations, as well as daily newspapers of national, regional and local circulation, while it also studies the largest Greek online media. The research includes a bibliographic review of scientific books, international journals and internet sources, and also primary, empirical content analysis surveys on Greek media websites and their official social media pages and accounts. It is one of the few large-scale surveys to correlate social media indicators with website traffic data, as well as one of the few, if not the only, attempts to create models for predicting media website traffic, based on social media indicators.